Henare PeeniPEENI HENARE (Labour—Tāmaki Makaurau): E Te Minita me puritia e koe i tō mea hei whakapākehā i taku kōrero! E te tuakana e Hauāuru Rāwiri e tukuna atu ngā mihi ki a koe nā runga i te ngākau whakaiti me te ngākau rangimārie kua tōtōia mai te mana o tō tupuna ki roto i Te Whare Pāremata i te rā nei hei whutupōro porotiki e kōrerohia ake nei. Hoi anō tāku atu ki a koe i tēnei wā kia aroha mai ki tēnei otirā ki a mātau e totohe nei i te kaupapa kua whakaritea nei e Te Minita i tēnei wā kāti Ngāti Paoa e te tuakana tēnā koe.E Te Minita anei he whakaakoranga Reo Māori mōu. Ko Tāmaki-makau-rau te ingoa o te whenua. Ka huri atu ahau ki te wāhi pōti o tōku tuakana nei a Michael Wood ko Puketāpapa; huri tū atu ki Te Ihu o Mataoho ki roto o Māngere te whenua e hiahia ana koe ki te whakatū whare. Ka kī mai koe ka whakatū whare pātata ki ngā urupā pātata ki ngā rua kōiwi o ngā mātua tūpuna. Ka kī atu ahau ki a koe he tapu he taonga he tapu he taonga. Ka kī ake rā ka whakatūria e koe i ētahi whare ki runga i ngā kōiwi o ōku mātua o ōku tūpuna ki roto o Māngere Te Ihu o Mataoho ki runga o Puketāpapa. Tēnā ka kī atu ahau ki a koe pokokōhua!Kāti. Ka huri ahau ki tāu nā kī i taku kōrero i te tuatahi i te pānuitanga tuatahi o tēnei pire. Āe e tika ana ka hīkaka te manawa nā runga i ngā kōrero i whakaritea mai e koe mō tēnei Whare. Āe ka pānui ahau i te pire ahakoa kīhai au i kite i te ingoa o te iwi o Ngāti Paoa ki roto i te pire. Ka kī atu āe tēnā pea he huarahi tēnei kia whai oranga a Ngāti Paoa. Tēnā pea he huarahi tēnei kia whai kāinga ngā hunga katoa o Tāmaki-makau-rau. Kāti ka tū mana ahau ki runga i waku kupu ka pērā tonu.Kia mōhio mai koe e Te Minita ko te whenua e noho nei tātau he manapori. Kia mōhio mai koe he manapori he democracy. Koinā te pai o tenei whenua tā te mea ka whakaae mātau kia haere atu tēnei pire ki te rōpū whiriwhiri i ngā take nei arā ko te select committee tērā. Ko reira ka rangona ai tātau katoa i ngā kōrero a te hapori i ngā kōrero a tēnā i ngā kōrero a tēnā i ngā kōrero a tēnā. Ko reira ka whai mana te manapori o Aotearoa. Kaua e pōhēhē nā runga i te pānuitanga tuatahi ka whakaritea nei te mana motuhake mō te pire nei. Kāhore! Koinā te manapori e noho nei tātau.Nō reira ka kī atu ahau ki tēnei Minita ko tana tiro atu ki te take nui o te wā nei ko ngā take whare he tirohanga pōnakonako pōnakonako short-sighted nē? Pōnakonako. Koinā te tirohanga o tēnei Minita tā te mea ka kī mai ki a mātau o tēnei taha o Te Whare āe ko taua whenua rā nā Ngāti Paoa. Ko Ngāti Paoa te mana whenua. Mehemea ka whakaae mai Te Minita ki tērā whakaaro he aha te take ki roto i ngā tatūnga Tiriti ki ngā tau kua pahure ake nei? Kīhai tēnei kāwanatanga i whakahokia te whenua tūturu ki ngā iwi! Kaua e kī mai nā ko Ngāti Paoa te mana whenua ki taua wāhi rā koinā te take e whakahokia atu ana te whenua ki a rātau tā te mea i tono atu ngā iwi o Waikato i tono atu ngā iwi o Ngāi Tahu o ngā iwi katoa puta noa ki a koutou kia whakahokia mai ngā whenua ki a rātau nō rātau anō te whenua! Kīhai tēnei kāwanatanga i whakahoki ai i te whenua.Nō reira kaua e kī mai ki a mātau o tēnei taha o Te Whare nā mō te mana me te aroha nui o tēnei kāwanatanga ki ngā mahi tatūnga kerēme. Kaua e kī mai pērā ki a au tā te mea he nui ngā take kei roto i ngā tatūnga kerēme i ngā tau kua pahure ake nei ka kite atu horekau he manawanui tō tēnei kāwanatanga mō Te Iwi Māori! Ka pōhēhē mā te pūtea anahe ka tau ai ngā take katoa e pā ana ki a mātau Te Iwi Māori kāhore kāhore kāhore!Kua rangona ahau i ngā kōrero a tēnei Minita ki roto i ngā tau maha kua pahure ake nei me te kī atu ka whakaritea e tēnei kāwanatanga te tini whare mō ngā iwi puta noa mō ngā tāngata puta noa ki roto i a Tāmaki-makau-rau. Ka kī atu ahau ki tērā Minita e hia nei ngā mano tāngata ka tau mai ki roto i taku tari e tatari ana kia mana ai te kupu a tēnei Minita mō te whakatū whare ki roto o Tāmaki-makau-rau. Kāre anō mātau kia kite i tētahi paku aha ki roto o Tāmaki-makau-rau. Āe ko reira tētahi ki roto o Waimāhia ka mihi atu ahau ki tērā whakaaro ēngari e hia tau ki muri tērā i whakaritea ai? Ka kite i tōna whakatinanatanga i tōna tutukitanga ki roto i ngā marama kua pahure ake nei. Ka kī mai tēnei Minita e hoa ko te pai o tēnā whenua anā ko te wāhi kai mō ngā kau wāhi kai mō ngā kau? Mehemea ka whakaaro pērā Te Minita ka kī atu ahau ki Te Minita tēnā me whakahokia tēnei wāhi whenua ki a Ngāti Paoa herekore! Mehemea e whakapono ana Te Minita ki tana kōrero e āwhina atu ana rātau i a Ngāti Paoa tēnā whakahokia te whenua ki a rātau herekore herekore! Ko reira ka kite mehemea e manawanui ana tēnei kāwanatanga ki ngā take Tiriti ka kōrero mai nā e Te Minita.He raruraru tēnā tā te mea ki roto i tēnei pire kāre anō au kia kite atu i tētahi paku kōrero ki te kī atu ka whakahokia te whenua ki a Ngāti Paoa. Horekau ki roto i tēnei pire. Nō reira koinā tāku ka noho ki roto i Te Reo Māori he aha te take i pērā ai? Kia kaua e whātoro kia kaua e mirimiri tērā taha o Te Whare i waku kupu kia rongo koutou i te wairua kei roto i ngā kupu i te hōhonutanga o ngā kōrero ka whakaritea nei ki runga i te marae ātea i te rā nei. Nō reira ko tāku atu ki tēnei kāwanatanga āianei ka tango ake i ngā whenua katoa o Tāmaki-makau-rau mō ngā take whare. Rawa au e whakaae ana ki tērā nā runga i te kī o tēnei kāwanatanga horekau he take kia whakaritea nei i tētahi huarahi mā Ngāti Paoa hei whakahaere i ngā whare o Te Tāmaki Redevelopment Company. Rawa au e whakaae ana ki tērā whakatau nā runga i te mōhio ko tēnei kāwanatanga kei a rātau te mana ki te whakarite i wā rātau ake hiahia. Nō reira mehemea ka kī mai ki tēnei Whare anā kua mutu ai te taha ki a Tāmaki Redevelopment Company. Ē ka kī atu kāhore tā te mea ko ētahi o ngā mana nui o taua kamupene ko tēnei kāwanatanga ko tēnei kāwanatanga!Nō reira hei whakarāpopoto ake kei a mātau te mahere tika hei tatū ai i tēnei take whare ki roto o Tāmaki-makau-rau. I whakarite ai mātau i ngā hui puta noa ki roto o Tāmaki-makau-rau e pā ana ki ngā take whare. Kotahi tonu te kōrero ka whakahoki mai ki a mātau nā ko te kōnakonako o tēnei kāwanatanga ki te whakatikatika i tēnei take.Nō reira ki roto i te meneti e toe nei ka whakahokia atu ki a koe e te tuakana e Hau. Mō tēnei tūāhuatanga kua kitea mai nā e koe i te rā nei ka aroha atu. Mō ngā kōrero kua rāwekengia e Te Minita i waku kōrero; ko tāku e kī atu: e toru ngā pānuitanga o te pire! Kaua e pōhēhē nā roto i te pānuitanga tuatahi tutuki ai! Koinā te mana o tēnei whenua he manapori. Tēnā e te tuakana ko te manako kia tau iho mai ngā manaakitanga ki runga i a koe otirā ki runga i tō iwi i tō tāua whānau ki roto o Tāmaki-makau-rau tēnā tātau katoa.[Minister Smith you should hold on to what you expressed as a translation for my address! Acknowledgments to you elder sibling Hauāuru Rāwiri for your heartfelt humility and calm for having the integrity of your ancestor hauled into Parliament House today as a political football that we are debating here. As a result I seek your empathy for this as we discuss this matter arranged by the Minister at this point in time and so salutations to you Ngāti Paoa the elder sibling greetings.Minister here are some Māori language learnings for you. Tāmaki-makau-rau is the name of the land. I turn to the electorate of my elder colleague Michael Wood which is Puketāpapa; I turn to face Te Ihu o Mataoho in Māngere the land where you wish to erect houses on. You said to us that you want to put up houses adjacent to graveyards and places where the bones of the ancestral forefathers are interred. And I say to you it is sacred a possession holy and prized. You then reiterated that some houses would be erected on top of bones that belong to my parents and ancestors within Māngere Te Ihu o Mataoho and Puketāpapa. And so I say bugger you!Enough. I turn now to what you said about my first speech at the first reading of this bill. Yes it is right that the heart would be keen because of the statements you arranged for this House. Yes I read the bill even though I did not see the name of the Ngāti Paoa tribe in the bill. I said yes this might be a way for Ngāti Paoa to gain a livelihood and for all those Aucklanders to get a house. And so I stand on the integrity of my words and will continue to do that.You must understand Minister the country that we live in is a democracy. That is why this country is good because we agreed that this bill go to the group that considers these matters in other words that select committee. That is the place where all of us will hear comments from the community and from that individual that individual and that one. It is there that the democracy of New Zealand will be mandated. Do not be deluded that the autonomy for this bill will be assigned through the first reading. No it is not! That indeed is the democracy that we live in.Therefore mine to this Minister is that his view about matters relating to housing being the big issue of the moment is a short-sighted one short-sighted all right? Short-sighted. That is the view of this Minister because he says to us of this side of the House yes that land belongs to Ngāti Paoa. Ngāti Paoa has jurisdiction over the land. If the Minister agrees to that thought what is the reason for the Treaty settlements in recent years? This Government did not return the original land to the tribes! Do not tell us that Ngāti Paoa having jurisdiction over that place is the reason why the land is being returned to them because the tribes of Waikato Ngāi Tahu and all the other ones throughout have demanded that the lands be returned to them because it actually belongs to them! This Government did not return the land.So do not tell us on this side of the House about the great integrity and empathy displayed by this Government in the operations about Treaty settlements. Do not talk like that to me because there are many issues relating to Treaty settlements in years past where it has been seen that this Government was not tolerant with Māoridom. It mistakenly thought that funding alone would settle all matters relating to us of Māoridom no no no!I have heard the comments by this Minister in the many years past when he said that this Government would arrange many houses for tribes and people throughout Auckland. I say to that Minister many thousands of people have arrived in my office waiting for this Minister's word to be enacted to build houses in Auckland. We have not seen a single thing put up in Auckland. Yes there is one in Waimahia and I acknowledge that thought but how many years back did it take to arrange that? We note its development and completion in months just past. This Minister states mate that land is really good yes indeed great for cows to graze on—for cows to graze on? If the Minister thinks like that then I say to him return this parcel of land to Ngāti Paoa without any encumbrances. If the Minister believes what he has stated they are helping Ngāti Paoa so return the land to them freehold and without conditions. We will then see just how tolerant this Government is to Treaty matters that the Minister alludes to.That is a problem because I have not seen a single statement in this bill saying return the land to Ngāti Paoa. There is not anything in this bill. And that is the reason why I remained speaking in Māori and why did I do that? So that side of the House would not stretch or massage my words so that you collectively hear the spirit within the words and the depth of the comments that would be considered on our forum today. So mine in particular to this Government is that there is no pathway considered for Ngāti Paoa to administer the houses that belong to the Tāmaki Redevelopment Company. I would never agree to that ruling knowing full well that this Government has the power to determine what it really wants. Therefore if this House was to direct otherwise well then the part for Tāmaki Redevelopment Company is finished. But hey it will not because this Government is one of the big powers of that company this Government!So to sum up we have the right plan to settle this housing issue of Auckland. We considered having forums throughout Auckland about housing issues. There has only been one response that came back to us and that was about the short-sightedness of this Government to address this issue.Therefore in the remaining minutes I come back to you elder sibling Hau. In regard to this kind of situation you have witnessed today I empathise with you about the comments. The Minister tampered with my comments; I say this: there are three readings. Do not be deluded that through the first reading it is settled. Democracy indeed is the charisma of this country. And so the hope for you elder sibling is that acts of kindness descend upon you but at the same time upon your tribe and our family in Auckland. My appreciation to us all.]